joelniklaus/EU_Wikipedias huggingface dataset:
Τρεμπένιστα

Η Τρεμπένιστα είναι αρχαία νεκρόπολη ευρισκόμενη στην ευρύτερη περιοχή της Μακεδονίας, χρονολογούμενη από την Εποχή του Σιδήρου και περί τον 7ο αιώνα π.Χ. Ευρίσκεται κοντά στην πόλη της Οχρίδας, της σημερινής Βόρειας Μακεδονίας. Πιστεύεται πως η νεκρόπολη χρησιμοποιείτο από τους κατοίκους της αρχαίας πόλης της Λύχνιδος. Η Τρεμπένιστα ήρθε στο φως το 1918 από Βούλγαρους στρατιώτες. Η κυβέρνηση απέστειλε τον αρχαιολόγο Κάρελ Σκορπίλ για την οργάνωση εργασιών ανασκαφών. Περισσότερα ευρήματα ήρθαν στο φως, αργότερα, από τον Μπογκντάν Φιλόφ. Έκτοτε, σημαντικός αριθμός μνημάτων, πέντε χρυσά προσωπεία, καθώς και ορισμένα χρυσά σκουλαρίκια και οικιακά αντικείμενα έχουν ανευρεθεί. Τα ευρήματα αυτά φιλοξενούνται στα Αρχαιολογικά Μουσεία της Οχρίδας, της Σόφιας και του Βελιγραδίου.

Απόσπασμα από έργο του Στράβωνα αναφέρει πως οι Περεσάδυες και η ιλλυρική φυλή των Εγχέλιων συμμάχησαν μεταξύ τους για την ίδρυση ενός νέου κράτους στην περιοχή της σύγχρονης Οχρίδας. Εφόσον η συγκεκριμένη αναφορά είναι σωστή, τότε, το βασιλικό κοιμητήριο το οποίο ευρίσκεται εντός της νεκρόπολης είναι εκείνο των Περεσαδυών.

Ένα χρυσό προσωπείο από την Τρεμπένιστα εμφανίζεται στο οπίσθιο τμήμα του χαρτονομίσματος των 500 δηναρίων της ΠΓΔΜ, το οποίο τέθηκε σε κυκλοφορία το 1996 και το 2003.

Παραπομπές

Πηγές 

B.D.Filow, K.Schkorpil, Die archaische Nekropole von Trebenischte am Ochrida-See, Berlin und Leipzig 1927. 
La nécropole archaïque de Trebenischte, Extr. de la Revue Archéo., janvier-avril 1934. Vulic (N.)
WHO WERE THE AUTHORS OF THE TREBENIŠTE CULTURE AND THE GOLD FUNERAL MASKS, Nade Proeva, Ph.D.

Αρχαιολογικοί τόποι στη Βόρεια Μακεδονία
Οχρίδα
Ιστορία της Βόρειας Μακεδονίας
Αρχαίες πόλεις της Ιλλυρίας
Κατάλογος έργων του Λούβρου

(το λήμμα αναφέρεται, προς το παρόν, μόνο στα έργα ευρωπαϊκής ζωγραφικής και γλυπτικής)

To τμήμα ζωγραφικής είναι ένα από τα οκτώ τμήματα που συγκροτούν το μουσείο του Λούβρου. Πρόκειται για την ευρωπαϊκή ζωγραφική από τον 13ο μέχρι το τέλος του 19ου αιώνα. Κατά κανόνα, τα έργα που δημιουργήθηκαν μετά το 1848, εκτίθενται στο Μουσείο Ορσέ. Ζωγραφικές άλλων εποχών και πολιτισμών βρίσκονται σε άλλα τμήματα (π.χ. Κοπτική ζωγραφική στο Τμήμα αιγυπτιακών αρχαιοτήτων).

Υπάρχουν 7.500 έργα έτοιμα προς έκθεσιν, αλλά εκτίθενται μόνο τα 3.400. Συνυπολογιζομένων και των έργων στις αποθήκες,
ο συνολικός αριθμός υπερβαίνει τα 12.600, πράγμα που καθιστά την συλλογή την πλουσιότερη (και κατά πολλούς την σημαντικότερη) 
συλλογή ζωγραφικής στον κόσμο. Πολυάριθμα και εξαιρετικά είναι τα εκθέματα της ιταλικής, γαλλικής βέβαια, και φλαμανδικής-
ολλανδικής ζωγραφικής. 

To τμήμα ζωγραφικής καταλαμβάνει πλέον ολόκληρο τον πρώτο όροφο της πτέρυγας Ντενόν (ιταλική και ισπανική ζωγραφική), 
και τον δεύτερο όροφο της Τετράγωνης Αυλής (Cour carrée) και της πτέρυγας Ρισελιέ (γαλλική και βορειοευρωπαϊκή ζωγραφική).

Το τμήμα γλυπτικής είναι επίσης εντυπωσιακό, με πολυάριθμα ιταλικά και γαλλικά εκθέματα κυρίως, από την Αναγέννηση μέχρι τις αρχές του 19ου αιώνα.Τα σημαντικότερα έργα  αυτών των συναρπαστικών τμημάτων του μουσείου είναι :

Ζωγραφική 
Επισημαίνεται ότι για ορισμένα έργα υπάρχει και σύνδεσμος προς το ειδικό λήμμα.

Ιταλική ζωγραφική  
(περίπου 1.100 πίνακες)

Ισπανική ζωγραφική

Γαλλική ζωγραφική

Φλαμανδική ζωγραφική  
(Η Φλαμανδική, Ολλανδική και Γερμανική ζωγραφική αριθμούν περίπου 1.200 πίνακες)

Ολλανδική ζωγραφική

Γερμανική ζωγραφική

Αγγλική ζωγραφική

Γλυπτική

Παραπομπές 

Μουσείο του Λούβρου
Κατάλογοι έργων τέχνης ανά μουσείο
Pilatus P-3

Το Pilatus P-3 ήταν μονοκινητήριο ελικοφόρο εκπαιδευτικό αεροσκάφος που ανέπτυξε η ελβετική εταιρεία Pilatus Aircraft την δεκαετία του 1950.

Σχεδιασμός και ανάπτυξη 
Το P-3 δημιουργήθηκε με σκοπό να καλύψει ρόλους βασικής αλλά και προκεχωρημένης εκπαίδευσης, συμπεριλαμβανομένων πτήσεων κατά την διάρκεια της νύχτας, πτήσεων μόνο με βάση τα όργανα και ακροβατικών. Η στρατιωτική έκδοση του τύπου ονομάζονταν P-3-03. Επρόκειτο για ένα αεροσκάφος ολομεταλλικής κατασκευής με ανασυρόμενο σύστημα προσγείωσης. Κάτω από τις πτέρυγες μπορούσαν να μεταφερθούν ρουκέτες, βόμβες ή ένα πολυβόλο σε ατρακτίδιο για χρήση στα πλαίσια της εκπαίδευσης.

Επιχειρησιακή ιστορία 
Το αρχικό πρωτότυπο κατασκευάστηκε το 1953 και πραγματοποίησε την παρθενική του πτήση στις 3 Σεπτεμβρίου του ίδιου έτους. Η Ελβετική ΠΑ παρέλαβε 72 μονάδες ενώ έξι ακόμα εξήχθησαν στην Βραζιλία. Τα P-3 παρέμειναν ενεργά ως εκαπιδευτικά με την Ελβετική ΠΑ μέχρι το 1983, ενώ για μια δεκαετία ακόμα παρέμειναν στις τάξεις της ως αεροσκάφη συνδέσμου. Στα 1993–1995 65 από τα ελβετικά αεροσκάφη πωλήθηκαν σε ιδιώτες.

Χρήστες 
 Βραζιλία
 Πολεμικό Ναυτικό της Βραζιλίας
 Ελβετία
 Ελβετική Πολεμική Αεροπορία
 P-3 Flyers (ανεξάρτητο ακροβατικό σμήνος που αξιοποιεί αεροσκάφη που ανήκαν στην Ελβετική ΠΑ).

Δείτε επίσης

Αεροσκάφη που σχετίζονται με την ανάπτυξη του P-3 
Pilatus PC-7
Pilatus PC-9

Παρόμοια αεροσκάφη 
Beechcraft T-34 Mentor
PZL TS-8 Bies

Παραπομπές

Πηγές 
 Bridgman, Leonard. Jane's All the World's Aircraft 1956-57. London: Jane's Ltd, 1956.
 "History." Pilatus P-3 Owners Group.

Εξωτερικοί σύνδεσμοι 
 

P-3
Εμβολοκινητήρια στρατιωτικά αεροσκάφη
Εκπαιδευτικά αεροσκάφη
Αεροσκάφη συνδέσμου
Άννα Παλαιολογίνα (κόρη του Ανδρόνικου Άγγελου Παλαιολόγου)

Η Άννα Αγγελίνα Παλαιολογίνα ήταν βασίλισσα του Δεσποτάτου της Ηπείρου ως σύζυγος του Ιωάννη Β΄ Ορσίνι και αντιβασίλισσα για λογαριασμό του υιού τους, Νικηφόρου Β΄ Ορσίνι. Αργότερα παντρεύτηκε τον Ιωάννη των Σρατσιμίρ ηγεμόνα του Αυλώνα, πιο γνωστό ως Ιωάννη Κομνηνό Ασέν.

Βιογραφία 
Ήταν κόρη του Βυζαντινού αριστοκράτη, πρωτοβεστιάριου Ανδρόνικου Άγγελου, εγγονού του Δεσπότη της Ηπείρου Μιχαήλ Β΄ Κομνηνού Δούκα και του Βυζαντινού Αυτοκράτορα Μιχαήλ Η΄ Παλαιολόγου. Παντρεύτηκε τον Δεσπότη της Ηπείρου Ιωάννη Β΄ Ορσίνι, προς το 1323. Το ζεύγος απέκτησε έναν γιο, τον Νικηφόρο Β΄ Ορσίνι, καθώς και μία κόρη, την Θωμαΐδα Ορσίνι. Δηλητηρίασε τον σύζυγό της το 1337 και ανέλαβε την αντιβασιλεία για λογαριασμό του ανήλικου υιού της, ωστόσο η Ήπειρος καταλήφθηκε και προσαρτήθηκε από τους Βυζαντινούς το 1338. Τότε η Άννα μεταφέρθηκε ως αιχμάλωτη στην Θεσσαλονίκη, από όπου δραπέτευσε το 1341. Επέτυχε να φτάσει στην ηπειρωτική πρωτεύουσα της Άρτας, όμως ο τοπικός Βυζαντινός κυβερνήτης Ιωάννης Άγγελος έθεσε την Άννα υπό καθεστώς κατ' οίκον περιορισμού. Όταν η Ήπειρος κατελήφθη από τους Σέρβους υπό τον Στέφανο Ούρος Δ΄ Δουσάν προς το 1347, η Άννα απελευθερώθηκε. Προς το 1350, παντρεύτηκε τον Ηγεμόνα του Αυλώνα, Ιωάννη Κομνηνό Ασέν. Λίγο μετά, περίπου το 1363, πήγε να ζήσει με την κόρη της Θωμαΐδα και τον γαμπρό της Συμεών Ούρεση, στην πρωτεύουσα του τελευταίου, τα Τρίκαλα.

Οικογένεια
Παντρεύτηκε πρώτα το 1323 τον Ιωάννη Β΄ Ορσίνι παλατινό κόμη της Κεφαλληνίας & Ζακύνθου και δεσπότη της Ηπείρου. Είχαν τέκνα:
 Νικηφόρος Β΄ 1328-1359, δεσπότης της Ηπείρου.
 Θωμαΐς γενν. π.1330, παντρεύτηκε τον Συμεών Ούρεση των Νεμάνιτς δεσπότη, κυβερνήτη της Ηπείρου και της Θεσσαλίας και διεκδικητή αυτοκράτορα της Σερβίας.

Έπειτα η Άννα έκανε δεύτερο γάμο με τον Ιωάννη των Σρατσιμίρ, γνωστό ως Ιωάννη Κομνηνό Ασέν, ηγεμόνα του Αυλώνα.

Παραπομπές

Πηγές 
 

Δεσποτάτο της Ηπείρου
Αννα
Γυναίκες στη Βυζαντινή Αυτοκρατορία
Βυζαντινοί ευγενείς
Αντιβασιλείς
Δηλητηριαστές
Βυζαντινοί του 14ου αιώνα
Δυναστεία των Αγγέλων
Ντέιβιντ Μαζούζ

Ο Νταβίντ Άλμπερτ Μαζούζ (David Albert Mazouz, 19 Φεβρουαρίου 2001) είναι Αμερικανός ηθοποιός. Είναι περισσότερο γνωστός για τον πρωταγωνιστικό του ρόλο ως Μπρους Γουέιν στη τηλεοπτική σειρά Gotham (2014–2019) του Fox Channel. Ξεκίνησε την καριέρα του με αρκετούς γκεστ ρόλους, όπως στη τηλεοπτική σειρά Touch (2012–2013) με το ρόλο του Τζέικ για τον οποίο ήταν υποψήφιος για Βραβείο Νεαρού Καλλιτέχνη.

Βιογραφία 
Ο Νταβίντ Μαζούζ γεννήθηκε στο Λος Άντζελες της Καλιφόρνια σε μια Εβραϊκή οικογένεια Σεφαρδιτών. Ο πατέρας του, Μισέλ Μαζούζ, είναι ιατρός από την Τυνησία και τη Γαλλία και η μητέρα του, Ρέιτσελ Κόχεν, είναι ψυχοθεραπεύτρια της οποίας οι γονείς είναι από την Ελλάδα. Έχει μια αδερφή, την Ρεμπέκα Μαζούζ.

Σπούδαζε στο Shalhevet High School, μια σύγχρονη ορθόδοξη εβραϊκή σχολή από το 2015 ως το 2019 και εμφανίστηκε σε ένα μουσικό βίντεο που προώθησε το σχολείο. Το Φθινόπωρο του 2019, άρχισε να σπουδάζει στο Πανεπιστήμιο του Στάνφορντ οικονομικά, ψυχολογία και επιστήμη υπολογιστών.

Καριέρα 
Ξεκίνησε την καριέρα του στα οκτώ του, πρωταγωνιστώντας σε διαφημίσεις με τον Κίφερ Σάδερλαντ. Το 2012 ο Μαζούζ στον ρόλο του "Τζέικ", ενός βουβού αγοριού, έπαιξε με τον Σάδερλαντ στην τηλεοπτική σειρά "Touch". Άλλες τηλεοπτικές σειρές στις οποίες έχει κάνει την εμφάνιση του είναι το "Mike & Molly", "The Office", "Criminal Minds" και "Private Practice" κ.ά.

Από το 2014 ως το 2019 ο Μαζούζ πρωταγωνιστούσε στη τηλεοπτική σειρά "Γκόθαμ" (Gotham) ως Μπρους Γουέιν, που αποτελεί την μεγαλύτερη μέχρι τώρα επιτυχία του.

Το 2015 ξεκίνησε να παίζει στην τηλεοπτική σειρά "6 Miranda Drive" και το 2016 είχε πρωταγωνιστικούς ρόλους στις ταινίες τρόμου "Incarnate" ως Κάμερον και "The Darkness" ως Μάικλ Τέιλορ.

Φιλμογραφία

Ταινίες

Τηλεοπτικές σειρές

Εξωτερικοί σύνδεσμοι 
 Βιογραφία στο IMDB (Αγγλικά)
 Σελίδα Βικιπαίδει (Αγγλικά)

Παραπομπές 

Αμερικανοεβραίοι
Αμερικανοί άνδρες ηθοποιοί κινηματογράφου
Αμερικανοί άνδρες ηθοποιοί τηλεόρασης
Ανώσκελη Χανίων

Η Ανώσκελη είναι χωριό και έδρα ομώνυμης κοινότητος του δήμου Πλατανιά στην περιφερειακή ενότητα Χανίων της Κρήτης.

Κοινότητα Ανώσκελης 
Περιλαμβάνοντας μόνον την έδρα της, η Κοινότητα Ανώσκελης έχει 79 κατοίκους, σύμφωνα με την απογραφή του 2011.

Η Κοινότητα εκπροσωπείται από τον Πρόεδρο κ. Στυλιανό Μανουδάκη.

Κοινοτάρχες Ανώσκελης 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Ανώσκελης.

Γενικά και ιστορικά στοιχεία 
Η Ανώσκελη είναι κτισμένη σε υψόμετρο 260 μέτρων στα νοτιοδυτικά της πόλης των Χανίων. Ιστορικά ανήκει στη γεωγραφική περιοχή της Κισσάμου, ενώ το 1859 καταγράφεται από τον, επαναστάτη και απομνημονευματογράφο, Κυριάκο Κριτοβουλίδη ως ένας από τους οικισμούς της Κρήτης με πληθυσμό μεγαλύτερο των είκοσι οικογενειών. 

Σύμφωνα με την οθωμανική απογραφή του 1881 είχε αμιγή ελληνικό πληθυσμό που ανερχόταν στους 174 κατοίκους και το 1900, η απογραφή που διενεργήθηκε από την Κρητική Πολιτεία κατέγραψε 283 κατοίκους.

Με τη δημιουργία των πρώτων δήμων επί Τουρκοκρατίας, η Ανώσκελη υπήχθη στον δήμο Βουκολιών και επί Κρητικής Πολιτείας ανήκε στον δήμο Δρομόνερου. Μετά την ενσωμάτωση της Κρήτης στο ελληνικό κράτος, ο οικισμός αποτέλεσε τμήμα της επαρχίας Κισσάμου στην οποία παρέμεινε μέχρι το 1997, όταν έπειτα από τις αλλαγές που επιβλήθηκαν στην τοπική αυτοδιοίκηση μέσω του προγράμματος Καποδίστρια υπήχθη στον δήμο Βουκολιών ως έδρα κοινότητας. Από το 2011 ανήκει στον καλλικρατικό δήμο Πλατανιά.

Από τον οικισμό καταγόταν ο επιχειρηματίας Κυριάκος Μαμιδάκης.

Απογραφές πληθυσμού

Παραπομπές 

Χωριά του νομού Χανίων
Δ΄ Εθνική ποδοσφαίρου ανδρών 1990-91

Το πρωτάθλημα της Δ΄ Εθνικής ποδοσφαίρου 1990-91 διοργανώθηκε με τη συμμετοχή 218 ομάδων, οι οποίες χωρίστηκαν σε 10 διαφορετικούς ομίλους των 22 ομάδων , εκτός του 10ου (Κρήτης) που είχε 20 συλλόγους. Ο πρωταθλητής του κάθε ομίλου εξασφάλισε την άνοδό του στη Γ' Εθνική ενώ οι τελευταίες 6 ομάδες υποβιβάστηκαν στα Τοπικά Πρωταθλήματα.

Βαθμολογίες

1ος Όμιλος

2ος Όμιλος

3ος Όμιλος

4ος Όμιλος

5ος Όμιλος

6ος Όμιλος

7ος Όμιλος

8ος Όμιλος

9ος Όμιλος

10ος Όμιλος

Πηγές 

«Greece - List of Fourth Level Final Tables, 1990/91», rsssf.com, Alexander Mastrogiannopoulos

Δ΄ Εθνική κατηγορία ποδοσφαίρου αντρών Ελλάδας
Εγχώρια ποδοσφαιρικά πρωταθλήματα 1990-1991
Δισκογραφία των Queen

[[Αρχείο:Queen - montagem.png|240px|thumb|Τα τέσσερα μέλη των Queen: πάνω αριστερά ο Μπράιαν Μέι, πάνω δεξιά ο Φρέντι Μέρκιουρι, κάτω αριστερά ο Τζον Ντίκον και κάτω δεξιά ο Ρότζερ Τέιλορ]]
Οι Queen είναι βρετανικό ροκ συγκρότημα, το οποίο δημιουργήθηκε το 1970 και κυκλοφόρησε το ομώνυμο άλμπουμ του τρία χρόνια αργότερα. Από τον δεύτερο τους δίσκο και έπειτα, αποτέλεσαν ένα από τα δημοφιλέστερα ονόματα του είδους, με το σινγκλ "Bohemian Rhapsody" του 1975 να φθάνει στην κορυφή των τσαρτ της πατρίδας τους για εννέα εβδομάδες και να είναι πλέον το τρίτο σε πωλήσεις σινγκλ όλων των εποχών για το Ηνωμένο Βασίλειο.

Η συλλογή "Greatest Hits" του 1981, είναι ο πρώτος σε πωλήσεις δίσκος όλων των εποχών για την Μεγάλη Βρετανία, ξεπερνώντας τα έξι εκατομμύρια αντίτυπα το 2014, ενώ η συλλογή "Greatest Hits II" βρίσκεται επίσης στην πρώτη δεκάδα στο Ηνωμένο Βασίλειο με 3,8 εκατομμύρια αντίτυπα το 2012.

Τελευταίος δίσκος της καριέρας τους υπήρξε το "Made in Heaven" του 1995, αφού μετά τον θάνατο του τραγουδιστή Φρέντι Μέρκιουρι το 1991, το συγκρότημα σταμάτησε να συνθέτει νέο υλικό. Έχουν κυκλοφορήσει 16 νούμερο 1 άλμπουμ, 18 νούμερο 1 σινγκλ και οι συνολικές τους πωλήσεις ξεπερνούν τα 300 εκατομμύρια αντίτυπα, παγκοσμίως.

Πλέον, δραστηριοποιούνται ως Queen + Paul Rodgers, με τον Πωλ Ρότζερς των Bad Company και Free στο μικρόφωνο.

Άλμπουμ

Στούντιο κυκλοφορίες

Ζωντανές ηχογραφήσεις

Συλλογές

 Notes
 A Το Greatest Hits έφθασε μέχρι το # 5 στο τσαρτ των συλλογών, αλλά η επανέκδοση ανέβηκε στο # 56 του Top 200 τον Μάρτιο του 2011.
 B Το Greatest Hits II έφθασε μέχρι το # 1 στο τσαρτ των συλλογών, αλλά η επανέκδοση ανέβηκε στο # 57 του Top 200 τον Μάρτιο του 2011.
 Πριν το 2011, οι συλλογές δεν κατατάσσονταν στο Top 200 των άλμπουμ στην Γαλλία, αλλά υπήρχε ξεχωριστός κατάλογος για το συγκεκριμένο είδος. Οι θέσεις οι οποίες αναγράφονται πριν το 2011 είναι από τα τσαρτ για τις συλλογές.Box sets

 Πριν το 2011, οι συλλογές δεν κατατάσσονταν στο Top 200 των άλμπουμ στην Γαλλία, αλλά υπήρχε ξεχωριστός κατάλογος για το συγκεκριμένο είδος. Οι θέσεις οι οποίες αναγράφονται πριν το 2011 είναι από τα τσαρτ για τις συλλογές.''

Σινγκλ ανά δεκαετία

Δεκαετία 1970

Δεκαετία 1980

Δεκαετία 1990

Δεκαετία 2000

Δεκαετία 2010

EΡ

Συνεργασίες

Παραπομπές

Εξωτερικοί σύνδεσμοι
 Δισκογραφία των Queen

Δισκογραφία των Queen
Θεηκολεών

Ο Θεηκολεών ήταν κτίσμα στο χώρο της αρχαίας Ολυμπίας, δυτικά της Άλτεως και αποτελούσε την έδρα των θεηκόλων, των ιερέων της Ολυμπίας. Ήταν επιπλέον κατάλυμα όλου του προσωπικού που υπηρετούσε μόνιμα στο ιερό, όπως ήταν οι σπονδοφόροι, οι μάντεις, οι εξηγητές, οι αυλητές και ο ξυλέας (ο προμηθευτής των ξύλων που χρησιμοποιούσαν στις θυσίες).

Περιγραφή και ιστορικά στοιχεία

Ο Θεηκολεών βρισκόταν έξω από τον ιερό περίβολο της Άλτεως και βόρεια του  εργαστηρίου του Φειδία. Η κατασκευή του χρονολογείται στα μέσα του 5ου αι. π.Χ. και μέχρι και τα ρωμαϊκά χρόνια υπέστη διάφορες προσθήκες και μετασκευές. Το κτίσμα αρχικά ήταν σχεδόν τετράγωνο με μήκος πλευράς 19 μέτρα και μία αυλή στο κέντρο, γύρω από την οποία υπήρχαν οκτώ δωμάτια. Τα τέσσερα είχαν είσοδο προς την αυλή με στοά δύο κιόνων ανάμεσα σε παραστάδες, ενώ τα άλλα τέσσερα γωνιακά δεν επικοινωνούσαν με την αυλή, αλλά είχαν πόρτες προς τα υπόλοιπα δωμάτια.

Σύμφωνα με τον Παυσανία

Παραπομπές

Έκθεση Φωτογραφιών

Εξωτερικοί σύνδεσμοι
 Εικονική περιήγηση στον Θεηκολεώνα από την Ελληνική Ολυμπιακή Επιτροπή
 ο Θεηκολεών όπως αναφέρεται στη ψηφιακή βιβλιοθήκη Perseus του Tuft University

Αρχαία Ολυμπία
Ρεσκούλουμ

Το Ρεσκούλουμ (λατινικά: Reskulum) είναι ρωμαϊκός οικισμός και κάστρο όπου ερείπια τους διασώζονται σήμερα στην Ρουμανία. Τα ερείπια του φρουρίου είναι ορατά και σήμερα στο χωριό Μπολόγκα του Κλούζ, στη θέση που ονομάζεται Γκραντίστε, αν και το μεγαλύτερο μέρος της περιοχής χρησιμοποιήθηκε ως γεωργική έκταση. Κοντά σε αυτό βρίσκονται τα ερείπια των ρωμαϊκών λουτρών.

Ιστορία 
Το κάστρο χτίστηκε γύρω στο 101 με 106 μ.Χ. σαν τμήμα του λίμιτου της Δακίας, επανδρώθηκε από φρουρά με αποστολή προφανώς την υπεράσπιση των συνόρων της Ρωμαϊκής Αυτοκρατορίας. Καθώς οι Ρωμαίοι προσπάθησαν να ενισχύσουν τα σύνορα, τον δεύτερο αιώνα έφεραν εποίκους από την Ελλάδα, πιθανότατα από την Πάτρα και δημιουργήθηκε ο οικισμός. 

Το κάστρο σύμφωνα με τις ανασκαφικές έρευνες καταλάμβανε τρία εκτάρια κι είχε προτείχισμα, τάφρο, δύο κυρίως πύλες με προμαχώνες, στάβλους, στρατώνες και άλλα κτίρια, ενώ ο οικισμός πού βρισκόταν κοντά και πιστεύεται έμεναν οι οικογένειες της φρουράς του κάστρου, είχε φόρουμ, ναούς και λουτρά.

Παραπομπές

Περαιτέρω ανάγνωση 
 Materiale arheologice din castrul Roman de la Bologa, Nicolae Gudea, 1977
 Castrul roman de la Bologa: spaturile arheologice din anul 1969, Nicolae Gudea, Editura Muzeul "Țǎrii Crișurilor", 1973

Εξωτερικοί σύνδεσμοι 

Ceramica din castrele romane de la Bologa și Cășeiu. Considerații asupra vaselor de uz casnic, de Cosmina Gabriela Cupșa
Roman castra from Romania - Google Maps / Earth 

Ρωμαϊκά κάστρα
Ιστορία της Ρουμανίας
Ρωμαϊκή Πάτρα
The Walking Dead (τηλεοπτική σειρά)

Το The Walking Dead είναι αμερικανική δραματική - τρόμου τηλεοπτική σειρά του Φρανκ Ντάραμποντ, βασισμένη στη ομώνυμη σειρά κόμικς του Ρόμπερτ Κέρκμαν, του Τόνι Μουρ και του Τσάρλι Άντλαρντ. Ο Άντριου Λίνκολν, ενσαρκώνει τον βασικό ήρωα, έναν σερίφη Ρικ Γκράιμς, ο οποίος ξυπνάει από κόμμα στο νοσοκομείο, όπου νοσηλευόταν, αντικρίζοντας ζόμπι να έχουν κατακλύσει τον κόσμο. Κατόπιν, ο Ρικ, ξαναβρίσκει την οικογένειά του και γίνεται επικεφαλής μίας ομάδας από ανθρώπους που είχαν επιβιώσει. Με αυτή την ομάδα παλεύουν για την επιβίωση εναντίον των ζόμπι αλλά και διαφόρων ανθρώπων, οι οποίοι είναι επικίνδυνοι κι από τα ζόμπι. Ο πρώτος κύκλος διαδραματίζεται στην πόλη της Ατλάντας, αλλά και στις γύρω περιοχές, τοποθεσία που δεν αλλάζει έως και τα μισά της πέμπτης σεζόν. Ενώ από τα μισά της πέμπτης κι έπειτα η σειρά διαδραματίζεται στην Αλεξάνδρεια της Βιρτζίνιας.

Η σειρά έκανε πρεμιέρα στις 31 Οκτωβρίου του 2010, στο καλωδιακής κάλυψης κανάλι AMC και παγκοσμίως ξεκίνησε να προβάλλεται από τον Νοέμβριο στον κανάλι FOX. Οι υψηλές τηλεθεάσεις της σειράς έχουν οδηγήσει το κανάλι να έχει προβάλλει έως τώρα έξι σεζόν. Η έκτη σεζόν έκανε πρεμιέρα στις 11 Οκτωβρίου του 2015. Ενώ θα υπάρξει και έβδομη σεζόν με 16 επεισόδιο, η οποία θα κάνει πρεμιέρα τον Οκτώβριο του 2016. Παράλληλα και αρχής γενομένης από το 2015, το κανάλι ξεκίνησε μία νέα σεζόν, η οποία, κατά κάποιον τρόπο, αποτελεί πρίκουελ αυτής.

Σε γενικές γραμμές η σειρά απέσπασε καλές κριτικές και έχει υπάρξει υποψήφια για αρκετά βραβεία, όπως για παράδειγμα το Writers Guild of America Award for Television: New Series αλλά και Χρυσή Σφαίρα Καλύτερης Τηλεοπτικής Σειράς (Δράμα).

Χαρακτήρες και Καστ

Παραπομπές

Εξωτερικοί σύνδεσμοι 

Αμερικανικές τηλεοπτικές σειρές
Τηλεοπτικές σειρές του AMC
Σπύρος Ραδίτσας

Ο Σπύρος Π. Ραδίτσας είναι Έλληνας συγγραφέας και ποιητής. Γεννήθηκε και μεγάλωσε στον Πειραιά. Είναι Πλοίαρχος του Εμπορικού Ναυτικού. Στο επάγγελμά του, τιμήθηκε δύο φορές από την Ακαδημία Αθηνών και τον Ελληνικό Ερυθρό Σταυρό, ενώ έτυχε και άλλων ναυτικών διακρίσεων, από τις Ελληνικές και Ξένες Αρχές. Εργάστηκε για πολλά χρόνια ως αρχιπλοίαρχος. Είναι βραβευμένο μέλος στο διοικητικό συμβούλιο της Λέσχης Αρχιπλοιάρχων.

Οι σκέψεις του, τα ποιήματα και τα διηγήματά του, έχουν φιλοξενηθεί κατά καιρούς, από περιοδικά και ανεξάρτητες εφημερίδες. Είναι μέλος της Ένωσης Ελλήνων Λογοτεχνών, ενώ έχει διακριθεί σε πανελλήνιους διαγωνισμούς. 

Βραβεύτηκε από την Ε.Ε.Λ. με το πρώτο βραβείο ποίησης και το χρυσό μετάλλιο πνευματικής αξίας Α΄ τάξεως και πρώτο βραβείο Ολοκληρωμένου Ποιητικού Έργου. Το 2019 του απενεμήθη από την Ε.Ε.Λ. το Α' Βραβείο Ποίησης για την ποιητική συλλογή "Ο λόγος στο Δρόμο".

Εργογραφία 
 "Ο Διαβάτης", ποιήματα, 1981, με δεύτερη έκδοση το 2009
 "Άλφα - Ωμέγα", ποιήματα, 2010
 "Περίπατος με την Έψιλον", διηγήματα - ποιήματα, 2012
 "Επειγόντως", ποίηση, 2014
 "Παλιές φωτογραφίες", αφηγήματα, 2014
 "Εξ αφορμής", σημειώσεις, 2015
 "Με την πρώτη ματιά", επιγραμματικά, 2016
 "Κάπου Αλλού", αναφορές, 2017
 "Στις μπόρες με στυλ", χαϊκού με τίτλο, 2018
"Ο Λόγος στο Δρόμο", ποίηση, 2019
"Μικροί Διάλογοι", στοχασμοί, 2020

Τον Απρίλιο του 2016 κυκλοφόρησε η μικρού μήκους ταινία του σκηνοθέτη Ανέστη Κορνέζου με τίτλο "Για σας που σας μοιάζω...", εμπνευσμένη από τα ποιήματα του Σπύρου Ραδίτσα.

Εξωτερικοί σύνδεσμοι 
spyrospraditsas.wordpress.com

Έλληνες συγγραφείς
Έλληνες ποιητές
Νεοέλληνες ποιητές
Νεοέλληνες λογοτέχνες
Κατάλογος έργων του Πράδο

(το λήμμα αναφέρεται μόνο στα έργα ευρωπαϊκής ζωγραφικής του μουσείου)

Το μουσείο του Πράδο διαθέτει την πληρέστερη συλλογή ισπανικής ζωγραφικής και εξαίρετα έργα άλλων χωρών. Τα σημαντικότερα από αυτά είναι :

Ιταλική ζωγραφική

Ισπανική ζωγραφική

Φλαμανδική ζωγραφική

Ολλανδική ζωγραφική

Γαλλική ζωγραφική

Γερμανική ζωγραφική

Αγγλική ζωγραφική

Μουσείο του Πράδο
Κατάλογοι έργων τέχνης ανά μουσείο
Δ΄ Εθνική ποδοσφαίρου ανδρών 1989-90

Το πρωτάθλημα της Δ΄ Εθνικής ποδοσφαίρου 1989-90 διοργανώθηκε με τη συμμετοχή 116 ομάδων, οι οποίες χωρίστηκαν σε 6 ομίλους των 18-20 ομάδων . Ο πρωταθλητής του κάθε ομίλου εξασφάλισε την άνοδό του στη Γ' Εθνική ενώ για δεύτερη συνεχόμενη περίοδο καμιά ομάδα δεν υποβιβάστηκε στα Τοπικά Πρωταθλήματα.

Βαθμολογίες

1ος Όμιλος

2ος Όμιλος

3ος Όμιλος

4ος Όμιλος

5ος Όμιλος

6ος Όμιλος

Παραπομπές

Πηγές 

«Greece - List of Fourth Level Final Tables, 1989/90», rsssf.com, Alexander Mastrogiannopoulos

Δ΄ Εθνική κατηγορία ποδοσφαίρου αντρών Ελλάδας
Εγχώρια ποδοσφαιρικά πρωταθλήματα 1989-1990
Πορθμός της Μαλάκκα

Ο Πορθμός της Μαλάκκα είναι μία στενή θαλάσσια έκταση, μήκους 805χμ μεταξύ της Μαλαισιανής χερσονήσου και του νησιού Σουμάτρα της Ινδονησίας. Ονομάστηκε έτσι από το σουλτανάτο της Μαλάκκα το οποίο κυριαρχούσε το αρχιπέλαγο μεταξύ του 1400 και 1511. Ο πορθμός είναι από την αρχαιότητα μέχρι και σήμερα ένα από τα πιο κομβικά σημεία του πλανήτη και η κύρια ακτοπλοϊκή δίοδος ανάμεσα στον Ινδικό και στον Ειρηνικό, συνδέοντας τις οικονομίες της Κίνας, της Νότιας Κορέας και της Ιαπωνίας με την Ινδία και το Πακιστάν. Περίπου 94.000 πλοία πλέουν ετησίως δια του πορθμού, μεταφέροντας περίπου το ένα τέταρτο των παγκόσμιων αγαθών, συμπεριλαμβανομένου του πετρελαίου. Το ελάχιστο βάθος του πορθμού είναι 25 μέτρα. Στην ανατολική είσοδο του πορθμού δεσπόζει η Σιγκαπούρη, ένα αναπτυγμένο νησιωτικό μικροκράτος και ένα από τα μεγαλύτερα οικονομικά κέντρα της Ασίας. Περίπου στο μέσο του πορθμού επίσης είναι χτισμένη η Κουάλα Λουμπούρ, πρωτεύουσα και μεγαλύτερη πόλη της Μαλαισίας.

Παραπομπές

Εξωτερικοί σύνδεσμοι
 

Διεθνείς πορθμοί
Γεωγραφία της Μαλαισίας
Γεωγραφία της Ινδονησίας
Γεωγραφία της Σιγκαπούρης
Παναγία των Παρισίων (αποσαφήνιση)

Η Παναγία των Παρισίων είναι ο μητροπολιτικός χριστιανικός ναός της πόλης του Παρισιού.

Ο όρος μπορεί να αναφέρεται επίσης:
Η Παναγία των Παρισίων (βιβλίο), βιβλίο του Γάλλου συγγραφέα Βικτόρ Ουγκώ που κυκλοφόρησε το 1831
Η Παναγία των Παρισίων (ταινία, 1939), ασπρόμαυρη ταινία του 1939 βασισμένη στο βιβλίο
Η Παναγία των Παρισίων (ταινία, 1996), ταινία κινουμένων σχεδίων της Ντίσνεϋ βασισμένη στο βιβλίο
Η Παναγία των Παρισίων ΙΙ, ταινία κινουμένων σχεδίων της Ντίσνεϋ, συνέχεια της προηγούμενης
Παναγία των Παρισίων (Musical), μιούζικαλ του 1998 βασισμένο στο βιβλίο του Ουγκώ
Δ΄ Εθνική ποδοσφαίρου ανδρών 1988-89

Το πρωτάθλημα της Δ΄ Εθνικής ποδοσφαίρου 1988-89 διοργανώθηκε με τη συμμετοχή 72 ομάδων, οι οποίες χωρίστηκαν σε 4 ομίλους των 18 ομάδων .Λόγω αναδιάρθρωσης των κατηγοριών και αύξησης των ομίλων και ομάδων στη Γ΄ και Δ΄ Εθνική οι 6 πρώτοι κάθε ομίλου εξασφάλισαν την άνοδό τους στη Γ' Εθνική ενώ καμιά ομάδα δεν υποβιβάστηκε στα Τοπικά Πρωταθλήματα.

Βαθμολογίες

1ος Όμιλος 

 Τοξότης Λάρισας: -2β.

2ος Όμιλος 

 Εθνικός Αλεξ/πολης: -2β.

3ος Όμιλος

4ος Όμιλος

Πηγές 

«Greece - List of Fourth Level Final Tables, 1988/89», rsssf.com, Alexander Mastrogiannopoulos

Δ΄ Εθνική κατηγορία ποδοσφαίρου αντρών Ελλάδας
Εγχώρια ποδοσφαιρικά πρωταθλήματα 1988-1989
Κωνσταντίνος Νικολάγιεβιτς της Ρωσίας

Ο Κωνσταντίνος Νικολάγιεβιτς (21 Σεπτεμβρίου 1827 – 25 Ιανουαρίου 1892) από τον Οίκο του Χόλσταϊν-Γκόττορπ ήταν μεγάλος δούκας της Ρωσίας. Ήταν δευτερότοκος γιος του Νικολάου Α΄ Αυτοκράτορα της Ρωσίας και της Καρλόττας των Χοεντσόλερν (Αλεξάνδρας Φεοντορόβνας), κόρης του Φρειδερίκου-Γουλιέλμου Γ΄ της Πρωσίας. Είναι ο πατέρας της Όλγας βασίλισσας της Ελλάδας.

Βιογραφία
Ο πατέρας του Νικόλαος Α΄ ήταν γιος του Παύλου Αυτοκράτορα της Ρωσίας και της Σοφίας-Δωροθέας της Βυρτεμβέργης (Μαρίας Φεοντόροβνας). Η μητέρα του Καρλόττα των Χοεντσόλερν (Αλεξάνδρα Φεοντορόβνα) ήταν κόρη του Φρειδερίκου-Γουλιέλμου Γ΄ της Πρωσίας και της Λουΐζας του Μεκλεμβούργου-Στρέλιτς.

Ο Κωνσταντίνος γεννήθηκε το 1827 στην Αγία Πετρούπολη. Ο μεγαλύτερος αδελφός του Αλέξανδρος Β΄ έγινε τσάρος της Ρωσίας (1855-1881).

Οικογένεια
Το καλοκαίρι του 1846 ο Κωνσταντίνος νυμφεύτηκε την Αλεξάνδρα των Βέττιν, κόρη του Ιωσήφ δούκα της Σαξονίας-Άλτενμπουργκ. Είχαν τα εξής παιδιά:
 Νικόλαος 1850-1918, μεγάλος δούκας της Ρωσίας, νυμφεύτηκε την Νατζέντα Αλεξάνδροβνα φον Ντράυερ.
 Όλγα 1851-1926 μεγάλη δούκισσα της Ρωσίας, παντρεύτηκε τον Γεώργιο Α΄ της Ελλάδας.
 Βέρα 1854-1912, μεγάλη δούκισσα της Ρωσίας, παντρεύτηκε τον Ευγένιο δούκα της Βυρτεμβέργης.
 Κωνσταντίνος 1858-1915, μεγάλος δούκας της Ρωσίας, νυμφεύτηκε την Ελισάβετ πριγκίπισσα της Σαξονίας-Άλτενμπουργκ
 Δημήτριος 1860-1919, μεγάλος δούκας της Ρωσίας, εκτελέστηκε μαζί με τους Νικόλαο Μιχαήλοβιτς και Γεώργιο Μιχαήλοβιτς μεγάλους δούκες της Ρωσίας
 Βυασεσλάβ 1862-1879, μεγάλος δούκας της Ρωσίας, απεβίωσε 17 ετών από εγκεφαλική νόσο.

Από μία μη νόμιμη σχέση του είχε τέκνο:
 (νόθη) Μαρία Κοντούσο.
Από την ερωμένη του Άννα Κουζνέτσοβα (1847-1922) είχε φυσικά τέκνα, που έφεραν το επώνυμο Κνυάζεφ:
 (νόθη) Μαρίνα 1875-1941, παντρεύτηκε τον Αλεξάντρ Παύλοβιτς Γιέρσχοφ (γενν. 1861), γιο του στρατηγού Παύλου Γιέρσχοφ.
 (νόθη) Άννα 1878-1920, παντρεύτηκε τον Νικολάι Νικολάγιεβιτς Λυάλιν (1869-1920), γιο του στρατηγού Νικολάι Λυάλιν στρατιωτικού κυβερνήτη του Χέλσινγκφορς.

Πρόγονοι

<center>

Παραπομπές
 Chavchavadze, David: The Grand Dukes. Atlantic, 1989, ISBN 0-938311-11-5
 Ferrand, Jacques: Descendances naturelles des souverains et grands-ducs de Russie, de 1762 à 1910: répertoire généalogique, 1995
 King, Greg, and Wilson, Penny:  Gilded Prism. Eurohistory, 2006, ISBN 0-9771961-4-3 
 Van Der Kiste, John: The Romanovs 1818–1959. Sutton Publishing, 1999, ISBN 0-7509-2275-3
 Zeepvat, Charlotte: Romanov Autumn. Sutton Publishing, 2000, ISBN 0-7509-2739-9

Οίκος Ρομάνοφ
Μεγάλοι Δούκες της Ρωσίας
Άγιος Γεώργιος Τυμφρηστού Φθιώτιδας

Ο Άγιος Γεώργιος Τυμφρηστού είναι χωριό κοντά στο Βελούχι, με πληθυσμό 420 κατοίκους σύμφωνα με την απογραφή του 2011. Έως το 2010 απετέλεσε την έδρα του Δήμου Αγίου Γεωργίου Τυμφρηστού, ενώ πλέον ανήκει στον ενιαίο καλλικρατικό Δήμο Μακρακώμης, με έδρα τη Σπερχειάδα. Εντός του χωριού διέρχεται ο οδικός άξονας Λαμίας - Καρπενησίου, ενώ απέχει 46,5 χιλιόμετρα από τη Λαμία και 28,5 χιλιόμετρα από το Καρπενήσι. Βρίσκεται κτισμένος σε υψόμετρο 386 μέτρων. 

Με τους οικισμούς Νεοχωράκι (45 κάτοικοι) και Ασπρόκαμπος (45 κάτοικοι) συναποτελούν την Τοπική Κοινότητα Αγίου Γεωργίου Τυμφρηστού, με συνολικό πληθυσμό 480 κατοίκους. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 19,810 χμ² (2011), ενώ η ομώνυμη δημοτική ενότητα είναι χαρακτηρισμένη ως ορεινός οικισμός, με έκταση 157,613 χμ² (2011).

Πληθυσμός

(σε παρένθεση ο πληθυσμός της τοπικής κοινότητας), [σε αγκύλη ο πληθυσμός της δημοτικής ενότητας]

Πρόεδροι της Κοινότητας 
Πρόεδροι από το 1983 και μετά, διετέλσεσαν οι:

1983-1986 Χρήστος Τόλιας
1987-1994 Ανδρέας Τσώνος 
1995-1998 Νικόλαος Αντωνόπουλος (1944-2021)

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
Εγκυκλοπαίδεια Πάπυρος Λαρούς, 1963 (ΠΛ)  

Δήμος Μακρακώμης
Χωριά του νομού Φθιώτιδας
The Legend of Spyro: Dawn of the Dragon

Το The Legend of Spyro: Dawn of the Dragon είναι το τρίτο και τελευταίο παιχνίδι της σειράς The Legend of Spyro. Ο αρχικός του τίτλος ήταν The Legend of Spyro: The Darkest Hour. Κυκλοφόρησε τον ίδιο μήνα με τα δύο προηγούμενα παιχνίδια της τριλογίας. Παρ' όλο που η Krome Studios ανέπτυξε τα προηγούμενα παιχνίδια, αυτό το παιχνίδι αναπτύχθηκε από την Etranges Libellules και την Tantalus Media, η οποία ανέπτυξε την έκδοση του DS.

Τρόπος παιχνιδιού
Πρόκειται για το πρώτο παιχνίδι Spyro που επιτρέπει στον παίκτη να πετάξει όποτε θέλει (free-fly mode). Το παιχνίδι επίσης περιέχει co-op με την Cynder, όπου ο παίκτης μπορεί να παίξει είτε με Spyro είτε με Cynder. Τα επίπεδα εδώ είναι αρκετά μεγαλύτερα από τα δύο προηγούμενα παιχνίδια και υπάρχουν μεγάλες περιοχές για εξερεύνηση. Στα δυο προηγούμενα παιχνίδια ο Spyro έπρεπε να ταξιδέψει σε κάθε επίπεδο με γραμμικό τρόπο και να νικήσει τους εχθρούς. Το παιχνίδι αυτό χαρίζει περισσότερη ελευθερία στον παίκτη διότι έχει μεγάλα επίπεδα για να εξερευνήσει καθώς και αντικείμενα που πρέπει να συλλέξει. Ο Spyro έχει την ανάσα φωτιάς, ηλεκτρισμού, πάγου και Γης και η Cynder δηλητήριο, φόβο, αέρα και σκιά.

Λόγω ότι το παιχνίδι αναπτύχθηκε από διαφορετική εταιρεία από τα δυο προηγούμενα, ο Spyro και η Cynder έχουν υποβληθεί σε κάποιες μικροαλλαγές που τους κάνουν να δείχνουν μεγαλύτερους και γηραιότερους.

Πλοκή
Μετά από τρία χρόνια φυλάκισης σε έναν κρύσταλλο, ο Spyro και η Cynder ξυπνούν και προσπαθούν να σταματήσουν τον αφέντη του σκότους, τον Malefor από το να καταστρέψει τον κόσμο.

Ηθοποιοί και χαρακτήρες
Ελάιτζα Γουντ στο ρόλο του Spyro
Χριστίνα Ρικκη στο ρόλο της Cynder
Γουάιν Μπράντυ στο ρόλο του Sparx
Γκάρι Όλντμαν στο ρόλο του Ιγναιτης
Μαρκ Χάμιλλ στο ρόλο του Malefor
Μπλαιρ Άντεργουντ στο ρόλου του Κοντέρ
Φρεδ Τατασκιώρη στο ρόλου του Μεατόω
Κέβιν Μάικλ Ρίτσαρντσον στο ρόλο του Τερράτορ / Ερημίτης / Χιεφ Προβλύς
Κορευ Μπάρτον στο ρόλο του Βόλτηερ / Μέισον
Τζεφ Μπένετ στο ρόλο του Κύριλλος
Μάρτιν Τζάρβις στο ρόλο το Χρονικλέρ

Υποδοχή
Συνολικά, το παιχνίδι έλαβε γενικά μικτές κριτικές μετά την κυκλοφορία του, κερδίζοντας μια μέση βαθμολογία 62% στο Metacritic. Ο Matt Casamassina του IGN έδωσε στο παιχνίδι ένα 7.3 και είπε ότι "Δεν υπάρχει καμία νέα γενιά και το παιχνίδι δεν αισθάνεται φρέσκο, αλλά οι βασικές αρχές είναι υγιής και η παρουσίαση καλύτερη από ότι θα περιμένατε". Το Gamezone του έδωσε ένα 8.5 επαινώντας το θαυμάσιο soundtrack και τις φωνές αλλά κριτικάροντας το multi-player χαρακτηρίζοντας το "περιττό και για λόγους ενθουσιασμού" και ότι τα γραφικά ότι είναι τόσο φωτεινά που τυφλώνουν.

Ήταν υποψήφιο για καλύτερες φωνές για το Wii από το IGN.

Εξωτερικοί σύνδεσμοι
The Legend of Spyro: Dawn of the Dragon στο IMDb
The Legend of Spyro: Dawn of the Dragon στο darkspyro.net
The Legend of Spyro: Dawn of the Dragon στο Spyro Wiki

Βιντεοπαιχνίδια του 2008
Βιντεοπαιχνίδια δράσης περιπέτειας
Βιντεοπαιχνίδια του PlayStation 2
Βιντεοπαιχνίδια του PlayStation 3
Βιντεοπαιχνίδια του Xbox 360
Βιντεοπαιχνίδια του Wii
Βιντεοπαιχνίδια του Nintendo DS
Βιντεοπαιχνίδια Spyro
Βιντεοπαιχνίδια split-screen multiplayer
NGC 4217

Ο NGC 4217 είναι σπειροειδής γαλαξίας τύπου Sb ο οποίος απέχει περίπου 60 εκατομμύρια έτη φωτός από το Ηλιακό Σύστημα και βρίσκεται στον αστερισμό Κύνες Θηρευτικοί. Πιθανόν να είναι γαλαξίας-συνοδός του Μεσιέ 106. Τον ανακάλυψε στις 10 Απριλίου 1788 ο αστρονόμος Ουίλιαμ Χέρσελ.

Παραπομπές

Αναφορές

Εξωτερικοί σύνδεσμοι 
 

4217
39241
07282
Σπειροειδείς γαλαξίες
Θηρευτικοί Κύνες
Αυθεντική Ακαδημία Ιασίου

Η Αυθεντική Ακαδημία Ιασίου ή Ηγεμονική Ακαδημία (Ρουμανικά: Academia Domnească din Iași) ήταν πνευματικό ίδρυμα και εκπαιδευτήριο στο Ιάσιο της Μολδοβλαχίας, το οποίο λειτούργησε από το 1709 -ή 1707- έως το 1821, και ιδρύθηκε αρχικά από τον Αντίοχο Καντιμήρη, και αναδιοργανώθηκε έπειτα από τον Νικόλαο Μαυροκορδάτο ο οποίος ήταν ο ηγεμόνας της περιοχής υπό την οθωμανική διοίκηση. Από το 1728 άρχισε να διδάσκεται ως μάθημα η ελληνική γλώσσα, και από το 1776 καθιερώθηκε ως η γλώσσα διδασκαλίας όλων των μαθημάτων από τον Ιώσηπο Μοισιόδακα και τον Γρηγόριο Γ΄ Γκίκα. Στο ίδρυμα δίδαξαν πολλοί άλλοι Έλληνες λόγιοι του 18ου και 19ου αιώνα όπως οι Θεόδωρος Τραπεζούντιος, Νικηφόρος Θεοτόκης, Νικόλαος Κεραμεύς, Γεώργιος Κλεόβουλος, Στέφανος Δούγκας και άλλοι. Ήταν το άλλο μεγάλο πνευματικό ίδρυμα της διασποράς στην ευρύτερη περιοχή μαζί με την Ακαδημία του Βουκουρεστίου, με την έναρξη της ελληνικής επανάστασης το 1821 όμως έκλεισαν και τα δύο ιδρύματα από τις οθωμανικές αρχές ως εστίες επαναστατικής δραστηριότητας. Ο τελευταίος διευθυντής της σχολής ήταν ο Δημήτριος Γοβδέλας. Απο αυτη την σχολη διδαχτηκαν μεγαλη δασκαλοι του γενους αλλα και μαρτηρες, οπως ο Αρχιεπίσκοπος Κύπρου Κυπριανός

Παραπομπές 

Νεοελληνικός διαφωτισμός
Εκπαιδευτικά ιδρύματα στη Ρουμανία
Ιάσιο
Φακοειδής γαλαξίας

Ο φακοειδής γαλαξίας είναι τύπος γαλαξία που βρίσκεται ανάμεσα στον ελλειπτικό γαλαξία και τον σπειροειδή γαλαξία στο σχήμα μορφολογικής ταξινόμησης. Έχουν δίσκους, όπως και οι σπειροειδείς, αλλά έχουν εξαντλήσει ή απολέσει το μεγαλύτερο μέρος του διαστρικού υλικού τους, με συνέπεια να είναι πολύ χαμηλός ο ρυθμός γενέσεως νέων αστέρων. Κατά συνέπεια, αποτελούνται κατά κύριο λόγο από αστέρες μεγάλης ηλικίας, όπως συμβαίνει και με τους ελλειπτικούς γαλαξίες. Παρ' όλ' αυτά πολύ συχνά υπάρχουν μεγάλες ποσότητες σκόνης στους δίσκους τους. Παρά τις μορφολογικές τους διαφορές, οι φακοειδείς και οι ελλειπτικοί γαλαξίες έχουν πολλά κοινά χαρακτηριστικά και μπορούν να θεωρηθούν πρώιμοι τύποι γαλαξιών οι οποίοι παθητικά εξελίσσονται, τουλάχιστον στο παρατηρήσιμο σύμπαν.

Παραδείγματα

Παραπομπές

Εξωτερικοί σύνδεσμοι 

 SEDS Messier pages: Lenticular Galaxies

Φακοειδείς γαλαξίες
NGC 3310

Ο NGC 3310 είναι σπειροειδής γαλαξίας ο οποίος απέχει περίπου 46 εκατομμύρια έτη φωτός από το Ηλιακό Σύστημα, έχει διάμετρο της τάξεως των 22.000 ετών φωτός και βρίσκεται στον αστερισμό Μεγάλη Άρκτο. Έχει παρατηρηθεί ιδιαίτερα υψηλός αριθμός γενέσεως νέων αστέρων στον NGC 3310 και αυτό ενδεχομένως οφείλεται στην σύγκρουσή του με κάποιον από τους δορυφορικούς γαλαξίες του πριν από 100 εκατομμύρια χρόνια. Στα σμήνη του δακτυλίου του γεννώνται νέοι αστέρες για τουλάχιστον 40 εκατομμύρια χρόνια.

Παραπομπές

Αναφορές

Εξωτερικοί σύνδεσμοι 
 

3310
31650
05786
Μεγάλη Άρκτος
Σπειροειδείς γαλαξίες
Ιδιόμορφοι γαλαξίες
Καρυές Χίου

Οι Καρυές είναι ένα χωριό στον κεντρικό τομέα του νησιού της Χίου, συγκεκριμένα βρίσκεται στο βορειοανατολικό μέρος του νησιού. Το χωριό απέχει 6 χιλιόμετρα από το λιμάνι της Χίου. Το χωριό είναι ορατό από το λιμάνι της Χίου. Το χωριό παρουσιάζει ένα είδος αμφιθεατρικής μορφής. Το χωριό έχει μεγάλη θέα και μπορείς να δεις προς όλα τα σημεία του ορίζοντα.  Είναι πλούσιο σε βλάστηση και το νερό που πηγάζει από την περιοχή έχει πολύ καλή ποιότητα. Το νερό αναβλύζει από τις βρύσες του χωριού. Στο κέντρο του χωριού βρίσκεται η πλατεία του χωριού, η οποία καλύπτεται από πλατάνους. Στην πλατεία βρίσκεται το Κοινοτικό Γραφείο, η κεντρική βρύση του χωριού γνωστή και ως <<Μάνα>>, η παιδική χαρά, το Μνημείο των Πεσόντων του 1940 και η εκκλησία του Αγίου Νικολάου του Νεομάρτυρα. Παράλληλα, στο χωριό υπάρχει το γήπεδο των Καρυών, η βρύση της Κουκιάς, το πολιτιστικό κέντρο η <<Ανάληψη>>, το δημοτικό σχολείο, το νηπιαγωγείο, καταστήματα πώλησης αγαθών και εστιατόρια. 

Οι κάτοικοι του χωριού είναι 975. Οι κάτοικοι ασχολούνται με διάφορων ειδών εργασίες, κυρίως με τη ναυτιλία, τη γεωργία και την κτηνοτροφία. Οι κάτοικοι ασχολούνται θερμά με τις ανάγκες που παρουσιάζει ο τόπος τους. Σχεδόν όλοι οι κάτοικοι του χωριού είναι ορθόδοξοι χριστιανοί, μάλιστα για την εδραίωση του ορθόδοξου θρησκεύματος στην περιοχή από το παρελθόν έως και σήμερα, οι ίδιοι οι κάτοικοι βοηθούν στην ανέγερση εκκλησιών και στην καλή διατήρηση τους. Ακόμη και σήμερα, πολλοί Καρούσηδες <<του εξωτερικού ή ίδιοι οι χωριανοί>> δίνουν χορηγίες, ώστε να γίνουν σημαντικά έργα για το τόπο.

Ορθόδοξοι Ναοί 
Η κύρια ενορία στην περιοχή, όπου ανήκουν τα περισσότερα παρεκκλήσια και η Μονή της Ζωοδόχου Πηγής, είναι της Κοίμησης Θεοτόκου Καρυών. Οι ναοί που βρίσκονται στην περιοχή των Καρυών, σύμφωνα με την Ιερά Μητρόπολη Χίου είναι:

Παρεκκλήσια :
 Αγίας Μαρκέλλας
 Αγίας Άννας
 Αγίου Νικόλα του Νεομάρτυρα του Χίου
 Αγίου Νικολάου
 Αγίας Ειρήνης Χρυσοβαλάντου
 Αναλήψεως του Σωτήρος (Αρβανήτισσα)
 Τιμίου Σταυρού
 Αγίου Εφραίμ
 Αποτομής Κεφαλής Τιμίου Προδρόμου <<βρίσκεται στη δικαιοδοσία της Μητροπόλεως Χίου>>
Μονές:
 Μονή Ζωοδόχου Πηγής Καρυών 
 Μονή Αγίου Μάρκου
 Νέας Μονής
 Αγίων Πατέρων

Βιβλιογραφικές πηγές 

Χωριά του νομού Χίου
Δήμος Χίου
Spyro the Dragon

Το Spyro the Dragon είναι βιντεοπαιχνίδι πλατφόρμας του 1998 που αναπτύχθηκε από την Insomniac Games για το PlayStation. Πρωταγωνιστεί ο Spyro, ένας μικρός μωβ δράκος. Είναι το πρώτο παιχνίδι της σειράς Spyro the Dragon καθώς και το πρώτο παιχνίδι Spyro. Στις 29 Οκτωβρίου του 2007 το παιχνίδι έγινε διαθέσιμο για PlayStation 3, PSP και PlayStation Vita από το PlayStation Store.

Gameplay
Στο Spyro the Dragon ο παίκτης χειρίζεται τον Spyro καθώς ταξιδεύει σε διάφορους κόσμους, προκειμένου να διασώσει τους άλλους δράκους, να ανακτήσει τον κλεμμένο θησαυρό, και να νικήσει τον κακό Gnasty Gnorc. Ο Spyro έχει δυο κύριες επιθέσεις: την ανάσα φωτιάς και τα κέρατά του. Οι επιθέσεις αυτές χρησιμεύουν στην καταπολέμηση των εχθρών καθώς και για ανοίξουν κάποια κιβώτια. Τα κέρατα είναι χρήσιμα στην καταπολέμηση μικρόσωμων εχθρών αλλά όχι για μεγαλόσωμους. Αντίθετα η φωτιά είναι ιδανική για την καταπολέμηση μεγαλόσωμων εχθρών. Ο Spyro επίσης μπορεί να γλιστρήσει στον αέρα για να φτάσει νέες περιοχές, και σε κάποια επίπεδα ο Spyro μπορεί να πετάξει ελεύθερα. Την υγεία του Spyro αντιπροσωπεύει το χρώμα του συντρόφου του, του Sparx αν ο Spyro δεχτεί κάποιο χτύπημα ο Sparx θα χάσει το χρώμα του και θα εξαφανιστεί αφήνοντας τον Spyro ευάλωτο. Όμως ο Spyro μπορεί να πάρει πίσω την υγεία του σκοτώνοντας μικρά ζώα. Ο θησαυρός μπορεί να βρεθεί σε κιβώτια και σε μπαούλα που μερικά θέλουν ειδικές τεχνικές για να ανοίξουν επίσης κάθε εχθρός έχει πάνω του θησαυρό και όποτε ο Spyro σκοτώνει έναν εχθρό παίρνει τον θησαυρό. Επίσης υπάρχουν και τα αυγά δράκου που είναι στην κατοχή ταχύτατων μπλε κλεφτών που ο Spyro πρέπει να κυνηγήσει και να πάρει τα αυγά. Για να τερματίσει το παιχνίδι ο παίκτης πρέπει να ταξιδέψει στον τελευταίο κόσμο και να νικήσει τον Gnasty Gnorc.

Πλοκή
Ένας νεαρός δράκος ο Spyro έχει βάλει σκοπό να ελευθερώσει τους δράκους φίλους του που έπεσαν θύματα του Gnasty Gnorc και τους έχει μεταμορφώσει σε κρυστάλλους. Είναι στο χέρι του Spyro να ανακτήσει τον θησαυρό από τους Gnorcs, και στη συνέχεια να αντιμετωπίσει τον Gnasty Gnorc.

Ηθοποιοί και χαρακτήρες
Carlos Alazraqui στο ρόλο του Spyro
Michael Gough στο ρόλο του Gnasty Gnorc

Υποδοχή
Το παιχνίδι γνώρισε θετικές κριτικές από τους κριτικούς, οι οποίοι επαίνεσαν τα γραφικά του παιχνιδιού και την υψηλή αξία που έχει η επανάληψη του παιχνιδιού. Το GameSpot έδωσε στο παιχνίδι ένα 8.3, και είπε ότι έχει πολύ καλά γραφικά για την εποχή του και ότι είναι ένα από τα πρώτα καλά 3D παιχνίδια για το PlayStation. Το IGN του έδωσε ένα 9/10 και είπε ότι το παιχνίδι χρησιμοποιεί το υλικό του PlayStation προς το μέγιστο, και δεν υπάρχει κάποια πολύγονη δυσλειτουργία. Επίσης, ανέφερε ότι το μόνο πρόβλημα είναι η κάμερα που δεν ακολουθεί τον χαρακτήρα σωστά.

Εξωτερικοί σύνδεσμοι
Το Spyro the Dragon στην IMDb
Το Spyro the Dragon στη Wikia
Το Spyro the Dragon στο IGN

Βιντεοπαιχνίδια του 1998
Βιντεοπαιχνίδια του PlayStation
Βιντεοπαιχνίδια περιπέτειας
Βιντεοπαιχνίδια πλατφόρμας
Βιντεοπαιχνίδια Spyro
Βιντεοπαιχνίδια της Insomniac Games
Βιντεοπαιχνίδια της Universal Interactive
Δίδυμα Φεγγάρια

Δίδυμα Φεγγάρια είναι ο τίτλος καθημερινής δραματικής σειράς του 2015-2017, παραγωγής ΑΝΤ1 Κύπρου, σε σενάριο Βάνας Δημητρίου, ενώ τη σκηνοθεσία είχαν αναλάβει ο Κώστας Αναγνωστόπουλος και ο Θεοδόσης Οικονομίδης.

Πρωταγωνιστές 
 Γρηγόρης Βαλτινός, ως Παύλος Ταξόπουλος
 Χριστίνα Παυλίδου, ως Αλίκη Κομνηνού
 Χριστιάνα Μούζουρα, ως Αγάπη Ταξοπούλου / Ελισάβετ Κομνηνού
 Αγησίλαος Αλεξίου, ως Στέργιος Λούκας
 Νικόλας Μπράβος, ως Φίλιππος Ληναίος
 Λάζαρος Βασιλείου, ως Δημήτρης Γαληνός  
 Ασήμης Αλεξίου, ως Μπρούνο Καζέλη
 Ερμίνα Κυριάζη, ως Αρετή
 Μελπώ Κολόμβου, ως Αμαλία Πολίτη 
 Χριστόφορος Χριστοφόρου, ως Απόστολος Σεβαστόπουλος
 Γιάννης Ποιμενίδης, ως Αντώνης Ληναίος
 Ελευθερία Ελευθερίου, ως Εύα Αναστασίου
 Αλέξης Παππάς, ως Κώστας 
Νίκη Δραγούμη, ως Σίλα Στεφάνου 
 Λέα Μαλένη, ως Μαρουσώ Ληναίου
 Τζίνα Ματθαίου, ως Κατερίνα Αρβανίτη
 Θέα Χριστοδουλίδου, ως Λίτσα Ευθυμίου 
 Χρήστος Καραϊσκος, ως Παύλος Ταξόπουλος (σε νεαρή ηλικία) 
 Βαρβάρα Χριστοφή, ως Αλίκη Κομνηνού (σε νεαρή ηλικία)

Εξωτερικοί σύνδεσμοι 
«Δίδυμα Φεγγάρια» στο www.retrodb.gr 

Τηλεοπτικές σειρές ΑΝΤ1
Ελληνικές σαπουνόπερες
NGC 514

Ο NGC 514 είναι ενδιάμεσος σπειροειδής γαλαξίας με πυρήνα Η II ο οποίος απέχει περίπου 100 εκατομμύρια έτη φωτός από το Ηλιακό Σύστημα. Βρίσκεται στον αστερισμό Ιχθύες και τον ανακάλυψε ο αστρονόμος Ουίλιαμ Χέρσελ 16 Οκτωβρίου 1784.

Παραπομπές

Αναφορές

Εξωτερικοί σύνδεσμοι 
 

Γαλαξίες
Νίτσα Φιλοσόφου

Η Νίτσα Φιλοσόφου ήταν Ελληνίδα ηθοποιός.

Βιογραφικό 
Γεννήθηκε το 1906 στη Σύμη. Αποβίωσε το 1975 στην Αθήνα. Ήταν σύζυγος του τενόρου Μιχάλη Κωνσταντίνου και μητέρα του ηθοποιού Γιώργου Κωνσταντίνου. Έκανε καριέρα στην οπερέτα. Τάφηκε στο Α Νεκροταφείο Αθηνών.

Φιλμογραφία 
Οι περιπέτεις του Βίλλαρ(1924)
Η απαγωγή της νύφης (1925)
Ελληνική ραψωδία(1932)

                                                                                                                                 

Ελληνίδες ηθοποιοί κινηματογράφου
Ίγκορ Σμόλνικοφ

Ο Ίγκορ Αλεξάντροβιτς Σμόλνικοφ (; γεννημένος στις 8 Αυγούστου 1988 στο Κάμενσκ-Ουράλσκ) είναι Ρώσος ποδοσφαριστής που αγωνίζεται για τη Ζενίτ Αγίας Πετρούπολης.

Διεθνής

Ο Σμόλνικοφ έλαβε κλήση από τον Φάμπιο Καπέλο για την εθνική Ρωσίας για πρώτη φορά στις 4 Οκτωβρίου 2013 για τα προκριματικά του Παγκοσμίου Κυπέλλου 2014 απέναντι στις εθνικές του Λουξεμβούργου και του Αζερμπαϊτζάν. Έκανε το ντεμπούτο του για την εθνική ομάδα στις 19 Νοεμβρίου 2013 κατά τη διάρκεια ενός φιλικού με τη Νότια Κορέα.

Στατιστικά

Διακρίσεις

Ζενίτ Αγίας Πετρούπολης
Πρωταθλητής Ρωσίας: 2014-15
Σούπερ Καπ Ρωσίας: 2015

Παραπομπές

Ρώσοι ποδοσφαιριστές
Αμυντικοί ποδοσφαιριστές
Ποδοσφαιριστές Εθνικής Ρωσίας Κ21
Ποδοσφαιριστές Εθνικής Ρωσίας Β
Ποδοσφαιριστές Εθνικής Ρωσίας
Ποδοσφαιριστές Τορπέντο Μόσχας
Ποδοσφαιριστές Λοκομοτίβ Μόσχας
Ποδοσφαιριστές Πρέμιερ Λιγκ Ρωσίας
Ποδοσφαιριστές ΦΚ Ροστόφ
Ποδοσφαιριστές ΦΚ Κρασνοντάρ
Ποδοσφαιριστές Ζενίτ Αγίας Πετρούπολης
Ποδοσφαιριστές Ευρωπαϊκού Πρωταθλήματος 2016
Μέσοι ποδοσφαιριστές
Ποδοσφαιριστές Παγκοσμίου Κυπέλλου 2018
Δ΄ Εθνική ποδοσφαίρου ανδρών 1987-88

Το πρωτάθλημα της Δ΄ Εθνικής ποδοσφαίρου 1987-88 διοργανώθηκε με τη συμμετοχή 73 ομάδων, οι οποίες χωρίστηκαν σε 4 ομίλους των 18-19 ομάδων. Ήταν το πρώτο πρωτάθλημα με τη νέα ονομασία, η συνέχεια του «Εθνικού ερασιτεχνικού πρωταθλήματος» ως 4η κατηγορία του Ελληνικού ποδοσφαίρου. Το πρωτάθλημα  ξεκίνησε την Τετάρτη 16 Σεπτεμβρίου 1987. Οι πρώτοι κάθε ομίλου εξασφάλισαν την άνοδό τους στη Γ' Εθνική , οι ομάδες από την 8η θέση και κάτω υποβιβάστηκαν στα Τοπικά Πρωταθλήματα, όπως και δυο ακόμα ομάδες έπειτα από αγώνες κατάταξης μεταξύ των 7ων κάθε ομίλου.

Βαθμολογίες

1ος Όμιλος

2ος Όμιλος

3ος Όμιλος

4ος Όμιλος

Μπαράζ Υποβιβασμού 
Συμμετείχαν οι 4 ομάδες που κατέλαβαν την 7η θέση στους 4 ομίλους. Η τελευταία ομάδα μετά από μονούς αγώνες σε ουδέτερες έδρες υποβιβάστηκε

Αγώνες

Βαθμολογία

Παραπομπές

Πηγές 

«Greece - List of Fourth Level Final Tables, 1987/88», rsssf.com, Alexander Mastrogiannopoulo

Δ΄ Εθνική κατηγορία ποδοσφαίρου αντρών Ελλάδας
Εγχώρια ποδοσφαιρικά πρωταθλήματα 1987-1988
Yellowjacket

Yellowjacket είναι το όνομα πολλών φανταστικών χαρακτήρων που εμφανίζονται σε βιβλία κόμικ εκδιδόμενων από την Marvel Comics. Οι περισσότερες από αυτές τις εκφάνσεις υπάρχουν στο βασικό σύμπαν της Marvel Comics.

Χανκ Πυμ 
Ο Δρ. Χένρι "Χανκ" Πυμ είναι ο πρώτος χαρακτήρας που έλαβε το κωδικό όνομα Yellowjacket στην Marvel Comics. Ήταν επίσης γνωστός και ως Ant-Man, Γιγαντάνθρωπος και Γολιάθ. Ο χαρακτήρας έχει συσχετιστεί με πολλές ομάδες υπερηρώων στο Σύμπαν της Marvel, συμπεριλαμβανομένων και των Εκδικητών και των Υπερασπιστών. Αργότερα παραδίδει τα ηνία και γίνεται μέντορας του Σκοτ Λανγκ ως νέου Ant-Man.

Ρίτα Ντε Μάρα 
Η Ρίτα Ντε Μάρα είναι ο δεύτερος χαρακτήρας που έχει το κωδικό όνομα Yellowjacket. Ξεκίνησε ως υπερκακοποιός, μπαίνοντας σε ομάδες όπως οι Άρχοντες του Κακού και οι Φέμιζονς. Η Ντε Μάρα αργότερα έγινε υπερηρωίδα στο μέρος των Εκδικητών και των Φυλάκων του Γαλαξία. Σκοτώθηκε από τον κακοποιό Ιμμόρτους,, μα αναγεννήθηκε στην πλοκή ιστορίας του Πολέμου του Χάους.

Ντάρεν Κρος 
Ο Ντάρεν Κρος είναι ο τρίτος χαρακτήρας που χρησιμοποίησε το κωδικό όνομα Yellowjacket, αφού κέρδισε το κοστούμι χάρη στον Egghead και έγινε επίσης υπερκακοποιός.

Άλλες εκφάνσεις

Απόλυτη Marvel 
Πριν τον Χανκ Πυμ, η πρωτότυπη ενσάρκωση στην Απόλυτη Marvel του Yellowjacket ήταν ο Ultron, ένα ρομπότ σχεδιασμένο να γίνει υπερστρατιώτης. Αργότερα σκοτώνεται, όταν ο Χανκ Πυμ, ως Ant-Man, του ξεριζώνει το κεφάλι. Στο Ultimatum, ο Χανκ παίρνει τα ηνία του Yellowjacket, για να επανορθώσει για όσα έκανε η δημιουργία του.[volume & issue needed]

Σε άλλα μέσα

Τηλεόραση 
 Ο Yellowjacket έκανε την πρώτη του εμφάνιση στην σειρά κινουμένων σχεδίων Εκδικητές: Οι Δυνατότεροι Ήρωες της Γης, όταν ο Χανκ Πυμ υποφέρει από διαταραχή προσωπικότητας και μετατρέπεται σε έναν αδίστακτο νέο αυτόκλητο τιμωρό.
 Ο Ντάρεν Κρος ως Yellowjacket εμφανίζεται στο τηλεοπτικό Lego Marvel Super Heroes: Avengers Reassembled.

Ταινίες 
 Το 2015, στην ταινία του Κινηματογραφικού Σύμπαντος της Marvel Ant-Man, ο Ντάρεν Κρος (Κόρεϋ Στολ) φτιάχνει τον Κίτρινο Μανδύα, για να πουλήσει στην Ύδρα, αφού φορέσει ο ίδιος το πρωτότυπο.

Βιντεοπαιχνίδια 
 Ο Χανκ Πυμ ως Yellowjacket εμφανίζεται ως αρχηγικός χαρακτήρας στο βιντεοπαιχνίδι Marvel: Ultimate Alliance 2, 
 Ο Ντάρεν Κρος ως Yellowjacket εμφανίζεται στο Marvel: Avengers Alliance, Marvel: Contest of Champions και Marvel: Future Fight.

Παραπομπές 

Υπερήρωες της Marvel Comics
Υπερκακοί της Marvel Comics
Σιντζάρ

Η πόλη Σιντζάρ (στα αραβικά: سنجار‎, Sinjar, στα κουρδικά: Şengal/Şingal/Şingar/شنگار شن) (παλαιότερα αναφερόταν και ως Σαντζάρ (Sanjár)), βρίσκεται στο βόρειο Ιράκ, είναι η πρωτεύουσα της επαρχίας Σιντζάρ και ανήκει στο κυβερνείο της Νινευή.

Είναι χτισμένη σε υψόμετρο 522 μ. και το 2013 είχε 88.023 κατοίκους, κυρίως Κούρδους Γιαζίντι αλλά και Μουσουλμάνους Σινγκαλί (Shingali Muslim), Άραβες και Ασσύριους. Κοντά στην πόλη είναι το όρος Σιντζάρ στην ψηλότερη κορυφή του οποίου βρίσκεται ναός των Γιαζίντι. Στον Χάρτη του Πόιτινγκερ, στην περιοχή όπου είναι σήμερα η πόλη Σιντζάρ, αναφέρεται η οχυρωμένη τοποθεσία Σίγγαρα. Αργότερα οι Άραβες θεωρούσαν το Σιντζάρ τμήμα της επαρχίας Ντιγιάρ Ραμπί’α, όπου κατοικούσε η φυλή Ραμπία.

Κατάληψη από ISIS
Στις 3 Αυγούστου του 2014 το Σιντζάρ καταλήφθηκε από το Ισλαμικό Κράτος, οι μαχητές του οποίου τις επόμενες ημέρες, σύμφωνα με αναφορά του Ο.Η.Ε, δολοφόνησαν 5.000 άνδρες Γιαζίντι και πήραν γυναίκες Γιαζίντι ως σκλάβες.   Τη νύχτα της 20ης Δεκεμβρίου 2014 Κούρδοι μαχητές προσπάθησαν να ανακαταλάβουν την πόλη χωρίς όμως επιτυχία. Τελικά σχεδόν ένα χρόνο αργότερα, στις 13 Νοεμβρίου 2015, οι κουρδικές δυνάμεις ανακατέλαβαν το Σιντζάρ. Μετά την νίκη των Κούρδων και την εκδίωξη των μαχητών του Ισλαμικού Κράτους από την πόλη και την περιοχή, ανατολικά του Σιντζάρ βρέθηκε ομαδικός τάφος με τις σωρούς 78 γυναικών Γιαζίντι.

Παραπομπές

Εξωτερικοί σύνδεσμοι

Πόλεις του Ιράκ